Ելենա Միքայելյան

Ելենա Հակոբի Միքայելյան (), հայ երգչուհի (սոպրանո), ՀԽՍՀ վաստակավոր արտիստ (1969)։

Երգչուհի Հասմիկ Հացագործյանի մայրը։

Կենսագրություն 
Ելենա Միքայելյանը ծնվել է 1925 թվականի ապրիլի 12-ին Լենինականում։ Սովորել է Երևանի պետական կոնսերվատորիայում, որն ավարտել է 1953 թվականին։ Նույն թվականին դարձել է Երևանի օպերայի և բալետի թատրոնի մեներգչուհի. դերերգերից են՝ Անուշ (Ա. Տիգրանյանի «Անուշ»), Աիդա, Լեոնորա (Ջ. Վերդիի «Աիդա», «Տրուբադուր»), Մարո (Ա. Բաբաևի «Արծվաբերդ»), Տատյանա (Պ. Ի. Չայկովսկու «Եվգենի Օնեգին») և այլն։ Հանդես է եկել համերգներով, եղել է մի շարք հայ կոմպոզիտորների (Հ. Ստեփանյան, Գ. Արմենյան և ուրիշներ) երկերի առաջին կատարողը։

Ելենա Միքայելյանը մահացել է 2017 թվականի մարտի 9-ին Երևանում։

Արտաքին հղումներ 
 Ելենա Միքայելյանը discogs.com կայքում

Հայ օպերային երգչուհիներ
ՀԽՍՀ վաստակավոր արտիստներ
Երևանի Կոմիտասի անվան պետական կոնսերվատորիայի շրջանավարտներ
Սոպրանոներ